钦定古今图书集成/理学汇编/文学典/第150卷 > 《颜之推家训》 > 《省事篇》
## 钦定古今图书集成/理学汇编/文学典/第150卷 > 《颜之推家训》 > 《省事篇》

“上书陈事，起自战国，逮于两汉，风流弥广。原其体度，
攻人主之长短，谏诤之徒也；讦群臣之得失，讼诉之
类也；陈国家之利害，对策之伍也；带私情之与夺，游
说之俦也。总此四涂，贾诚以求位，鬻言以干禄，或无
丝毫之益，而有不省之困。幸而感悟人主，为时所纳，
初获不赀之赏，终陷不测之诛，则严助、朱买臣、吾丘”
寿王、主父偃之类甚众。良史所书，盖取其狂狷一介，
论政得失耳，非士君子守法度者所为也。今世所睹
怀瑾瑜而握兰桂者，悉耻为之。守门诣阙，献书言计，
率多空薄，高自矜夸，无经略之大体，咸糠秕之微事。
十条之中，一不足采，纵合时务，已漏先觉，非谓不知，
但患知而不行耳。或被发奸私，面相酬证，事途回冗，
翻惧𠎝尤。人主外护声教，脱加含养，此乃侥幸之徒，
不足与比肩也。